The Next Three Days

The Next Three Days er en amerikansk thriller-film fra 2010. Manus ble skrevet av Paul Haggis, som også var regissør. Hovedrollene spilles av Russell Crowe og Elizabeth Banks. Filmen kom ut i USA den 19. november 2010, og var en ny-innspilling av den franske filmen Pour elle fra 2008.

Sammendrag 
Lara Brennan blir feilaktig dømt for å ha myrdet sjefen hennes, og hun blir dømt til livstid i fengsel. Hennes unge sønn Luke slutter snart å erkjenne henne under fengselsbesøk sammen med faren sin. En anke-sak mislyktes, og advokaten hennes gir opp ytterligere tiltak for å få henne frikjent og sluppet løs fra fengsel. Lara forsøker å begåa selvmord som mislykkes, og ektemannen John blir besatt av å bryte henne ut av fengselet. John konsulterer Damon Pennington (spilt av Liam Neeson) en tidligere innsatt som har skrevet en bok om å stikke av fra fengsel.

Etter Penningtons tips forbereder John seg på å få sin kone ut av fengsel. Han begynner å studere alle rutiner i fengselet, planlegger forskjellige rømningsveier, og kjøper blant annet en pistol. Men John får snart vite at Lara kommer til å bli overført om tre dager til et helt annet fengsel, og John blir tvunget til å skynde seg med å gjennomføre en plan. Han klarer ikke å selge huset deres i tide, og vurderer å rane en bank for å skaffe penger - samtidig som han blir stadig mer fortvilet over Laras sviktende psykiske helse. Planen hans blir ett kappløp mot tiden for å få hans kone ut før hun skal sendes til ett helt annet fengsel, samtidig som han forsøker å unngå å bli oppdaget av politiet.

Rolleliste 
 Russell Crowe som John Brennan
 Elizabeth Banks som Lara Brennan
 Brian Dennehy som George Brennan
 Lennie James som politimann Nabulsi
 Olivia Wilde som Nicole
 Ty Simpkins som Luke Brennan
 Helen Carey som Grace Brennan
 Liam Neeson som Damon Pennington
 Daniel Stern som Meyer Fisk
 Kevin Corrigan som Alex Gaidar
 Jason Beghe som etterforsker Quinnan
 Aisha Hinds som etterforsker Collero

Referanser

Eksterne lenker 
 
 Film-trailer, Youtube.com

Thrillerfilmer fra USA
Engelskspråklige filmer
Filmer fra 2010